Source: http://inatsisit.gl/Lov?rid=%7BF02AA6C1-BD6C-45E5-9849-076B00641383%7D&sc_lang=kl-GL
Timestamp: 2019-09-23 18:27:32+00:00

Document:
Qalerallit avaleraasartuullu avataasiorluni aalisarnermi pisarineqartut akitsuutaat pillugit Inatsisartut inatsisaata allanngortinneqarnera pillugu Inatsisartut inatsi­saatnr. 35, 9. december 2015-imeersoq (Qalerallit immannguaannaq suliat suliarineqanngitsullu akitsuutaat kiisalu aalisakkat ikerinnarsiortut ilaasa Tunumi pisarineqartut akitsuutaat) Atuussimasoq (Historisk)
Qalerallit avaleraasartuullu avataasiorluni aalisarnermi pisarineqartut akitsuutaat pillugit Inatsisartut inatsisaanni nr. 11, 3. december 2012-imeersumi, Inatsisartut inatsisaatigut nr. 9, 29. november 2013-imeersukkut aamma Inatsisartut inatsisaatigut nr. 10, 8. juni 2014-imeersukkut allanngortinneqartumi makku allannguutigitinneqarput:
”Qalerallit akitsuutaat aamma aalisakkat ikerinnarsiortut ilaasa Tunumi aalisarnermi pisarineqartut akitsuutaat pillugit Inatsisartut inatsisaat.”
2. § 1, imm. 1, ima oqaasertaqarpoq:
” Qalerallit Kalaallit Nunaata oqartussaaffigisaani nunallu allat oqartussaaffigisaanni aalisarneqartut aamma aalisakkat ikerinnarsiortut ilaat Tunumi aalisarnermi aalisarneqartut akitsuutaat inatsimmi matumani aalajangersakkat naapertorlugit akilerneqassapput.”
3. § 2 ima oqaasertaqarpoq:
”§ 2. Akitsuummik akiliisussaatitaaneq piffissami pisarineqarfianni atuutilissaaq, taamaattorli tak. imm. 2.
Imm. 2. Sinerissap qanittuani qaleralinniarnermi akitsuummik akiliisussaatitaaneq piffissami tunitsivimmut tunisassiorfimmulluunniit, matumani aamma umiarsuarmut tunitsivimmut tunisinermi atuutilissaaq.”
4. § 3, imm. 1, ima oqaasertaqarpoq:
”§ 3. Suliffeqarfiit aamma inuit avataasiorluni qaleralinniarnissamut pisassinneqarsimasut qaleralinnut kiilumut akitsuut 2,50 kr.-iusoq akilissavaat, taamaattorli tak. imm. 2. Akitsuutip naatsorsornerani ilanngunneqassanngillat pisat ilaat saaniiagassatut tunineqartussat.”
5. § 3-p kingornagut qulequtaq ima oqaasertaqassaaq:
”Aalisakkat ikerinnarsiortut ilaasa Tunumi aalisarnermi pisarineqartut akitsuutaat”
6. Qulequttap nutaap kingornagut ilanngunneqassaaq:
”§ 3 a. Aalisakkat ikerinnarsiortut ilaasa Tunumi aalisarnermi pisarineqartut akitsuutaat, angallatinut Kalaallit Nunaanni angerlarsimaffeqartutut aamma Danmarkimi, Savalimmiuni nunaniluunniit allani angerlarsimaffeqartutut nalunaarsorneqarsimasunut tunngatillugu angissuseqarput:
a) angallat Kalaallit Nunaanni angerlarsimaffeqartutut nalunaarsorneqarsimasoq atorlugu pisarine­qartoq…............................................................................kiilumut 0 kr. 25 øre.
b) angallat Danmarkimi, Savalimmiuni nunaniluunniit allani angerlarsimaffeqartutut nalunaarsorneqarsimasoq atorlugu pisarineqartoq ………………...... kiilumut 0 kr. 80 øre.
a) angallat Kalaallit Nunaanni angerlarsimaffeqartutut nalunaarsorneqarsimasoq atorlugu pisarineqartoq...............................................................................kiilumut 0 kr. 15 øre.
b) angallat Danmarkimi, Savalimmiuni nunaniluunniit allani angerlarsimaffeqartutut nalunaarsorneqarsimasoq atorlugu pisarineqartoq …....…………… kiilumut 0 kr. 70 øre.
a) angallat Kalaallit Nunaanni angerlarsimaffeqartutut nalunaarsorneqarsimasoq atorlugu pisarineqartoq ..............................................................................kiilumut 0 kr. 95 øre.
b) angallat Danmarkimi, Savalimmiuni nunaniluunniit allani angerlarsimaffeqartutut nalunaarsorneqarsimasoq atorlugu pisarineqartoq ………................. kiilumut 1 kr. 50 øre.
7. § 3 a-p kingornagut qulequtaq nutaaq ima oqaasertaqassaaq:
”Qalerallit sinerissamut qanittumi aalisarnermi pisarineqartut akitsuutaat”
8. Qulequttap nutaap kingornagut ilanngunneqarpoq:
”§ 3 b. Suliffeqarfiit aamma inuit § 3, imm. 1-imi pineqartunut ilaanngitsut akitsuut, qalerallit tunitsivimmut tunisassiorfimmulluunniit tuninerisigut isertitamik 5 procentiisut angissusilik akilissavaat.
Imm. 2. Isertitanik imm. 1-imi taaneqartunik tunniussisup akitsuut tunniussilernermini unerartissavaa. Unerartitsineq pissaaq unerartitsisussaatitaasup aningaasanik unerartinneqartussanik naatsorsuineratigut, aningaasallu isertitanit ilanngaatiginerisigut.”
9. § 4, imm. 2 aamma 3, ima oqaasertaqarput:
” Imm. 2. Suliffeqarfiit aamma inuit akitsuummik akiliisussaatitaasut § 3, imm. 1-imi aamma § 3 a-mi taaneqartut akitsuutip naatsorsornissaanut akitsuutillu eqqortumik akilerneqarnissaanik nakkutilliinissamut tunngavigineqarsinnaasunik naatsorsuusiussapput.
Imm. 3. Suliffeqarfiit aamma inuit akitsuummik akiliisussaatitaasut § 3, imm. 1-imi aamma § 3 a-mi taaneqartut akitsuusigassat taakkualu akitsuutitaat piffissap akitsuusiiffiusup qaangiunnerani, kingusinnerpaamillu piffissap akitsuusiiffiusup qaangiunnerata kingorna qaammammi ulluinnarmi kingullermi akileraaruseriffimmut nalunaarutigalugillu akilissavaat.”
10. § 4 a-tut nutaatut ilanngunneqarpoq:
”§ 4 a. Suliffeqarfiit unerartitsisussaatitaasut § 3 b, imm. 2-mi taaneqartut suliffeqarfiit aamma inuit qaleralinnik tunisisartut, isertitat tunniunneqartut, bonusit il.il. paasissutissallu allat pillugit naatsorsuusiussapput, akitsuutip naatsorsornissaanut akitsuutillu eqqortumik akilerneqarnissaanut tunngaviusinnaasunik.
Imm. 2. Suliffeqarfiit aamma inuit unerartitsisussaatitaasut § 3 b, imm. 2-mi taaneqartut tunitsivinnut tunisassiorfinnulluunniit ataasiakkaanut tunngatillugu tunisat akitsuusigassat amerlassusii, pissarsiat tunniunneqartut amerlassusii taakkualu akitsuutitaat piffissap akitsuusiiffiusup qaangiunnerani, kingusinnerpaamillu piffissap akitsuusiiffiusup qaangiunnerata kingorna qaammammi ullu­innarmi kingullermi akileraaruseriffimmut nalunaarutigalugillu akilissavaat.
Imm. 3. Nalunaarut piffissaagallartillugu nassiunneqanngippat akiliisitsissut piffissamut akitsuummik akiliiffissamut akitsuutip 2 procentiinik angissuseqartoq, minnerpaamilli 500 kr.-iusoq annerpaamillu 5.000 kr.-iusoq akilerneqassaaq.”
11. § 7 ima oqaasertaqassaaq:
”§ 7. Naalakkersuisut akitsuummik akiliinnginnissamik qinnuteqaat akuerisinnaavaat, misileraalluni aalisarnissaq peqassutsimut imaluunniit inuussutissarsiornermut pingaaruteqartoq akuersissutigineqarsimappat, aammalu akiliinnginnissamik akuersinerup aningaasatigut sunniutissai annertunngippata.”
12. § 8, imm. 1 ima oqaasertaqassaaq:
”§ 8. § 1, imm. 1-imik, § 3, imm. 1-imik, § 3 a, imm. 1-imik, § 3 b-mik, § 4, imm. 2-mik 3-mil­luunniit, § 4 a, imm. 1-imik 2-millu piaaraluneerluni mianersuaalliorujussuarluniluunniit unioqqutitsineq, imaluunniit akiliinissamut piffissaliussamit sivikinnerusumik piffissaqarluni akiliinissamik qularnaveeqqusiinissamilluunniit § 5 naapertorlugu peqquneqarnermik malinninnginneq Kalaallit Nunaanni pinerluttulerinermik inatsimmi maleruagassat naapertorlugit pineqaatissiinermik kinguneqarsinnaavoq.”
Inatsisartut inatsisaat 1. januar 2016-imi atortuulissaaq.
L_35-2015_forslag_kn
L_35-2015_bemaerk_kn
L_35-2015_betaenk1_kn
L_35-2015_aendring_kn
L_35-2015_betaenk2_kn

References: § 1
 § 2
 § 3
 § 3
 § 3
 § 3
 § 4
 § 3
 § 3
 § 3
 § 3
 § 4
 § 3
 § 3
 § 7
 § 8
 § 1
 § 3
 § 3
 § 3
 § 4
 § 4
 § 5